د میدان وردګو ولایت جلرېز ولسوالۍ کې د افغانی سرې میاشتې ټولنې له لوری په ۵۰۰ سېلاب ځپلو کورنیو خوراکی توکی ووېشل شول! نن پنجشنبه د روان ۱۴۴۵ سپوږمیز کال د محرم الحرم میاشتې ۳۱مه نېټه، د افغانی سرې میاشتې ټولنې میدان وردګ ولایتی څانګې رییس ښاغلی! مولوی صاحب عبدالقدوس (عمر) تر څارنه لاندې د زون د دعوت او ارشاد مدېر مولوی سمیع الله «راشد» او حوادثو مدیریت اړوند مدیر عتیق الله په شتون کې د یاد ولایت جلرېز ولسوالۍ کې د کوېټ هیواد د ولسی خلکو لخوا د خوراکی توکو شوې مرستې په ۵۰۰ هغه کورنیو ووېشل شوې، چې تېرو بارانونو ورته سخت مالی زیانونه اړولی وو، په یادو توکو کې۱۰۰ کیلو اوړه، ۲۴.۵ کیلو وریجې، ۱۰ لېتره غوړی، ۸ کیلو لوبیا، ۵ کیلو بوره، ۱ کیلو شین چای او یو قطی BP-۵ بیسکټ شامل وو. د میدان وردګ سرې میاشتې نمایندګۍ رییس ښاغلی! مولوی صاحب عبدالقدوس (عمر) د مرستو د وېش پر مهال د کوېټ هیواد څخه د شوو مرستو په پار مننه وکړه او د مرستو په دوام یې ټینګار وکړ؛ همدارنګه مرسته اخیستونکو هم په خپل وار د سرې میاشتې له رهبرۍ مننه وکړه، چې تل یې په سختو حالاتو کې د دوی لاس نوی کړی.